बता दें कि अभी तक हेल्‍थ इंश्‍योरेंस कंपनियां सिर्फ आपके मौजूदा स्वास्थ्य के आधार पर पॉलिसी जारी करती हैं। फिलहाल ज्यादातर हेल्थ इंश्योरेंस कंपनियों के पास अपने ग्राहकों के हेल्थ रिकॉर्ड का कोई डेटा नहीं है, लेकिन अब ऑनलाइन एप्‍स से हेल्थ डेटा मिलने के बाद कंपनियों को जिन लोगों की सेहत में ज्यादा जोखिम नजर आएगा, वहां प्रीमियम की दर बढ़ाकर कंपनियां अपना जोखिम कम कर सकती हैं। फिटनेस बैंड से भी इस तरह का डाटा जुटाया जा सकता है। कहा जा रहा है कि कई कंपनियों ने तो अपने डेटाबेस बनाने शुरू भी कर दिए हैं।